open-index/open-wikipedia-markdown huggingface dataset:
דריל לחמן

**דריל בריאן ריקי לחמן** (בהולנדית: **Darryl Brian Ricky Lachman**; נולד ב-11 בנובמבר 1989) הוא כדורגלן הולנדי-קוראסאואי, המשחק בעמדת הבלם בפרסאביה סורבאיה.

## קריירת מועדונים
לחמן התחיל את שלו במחלקת הנוער של אייאקס אמסטרדם ובהמשך עבר לחרונינגן. ב-13 בדצמבר 2009, לחמן ערך את הופעת הבכורה שלו בקבוצה הבוגרת בניצחון 2–4 נגד ספרטה רוטרדם. בסך הכל, לחמן ערך 8 הופעות במדי חרונינגן.

בקיץ , לחמן חתם בזוולה. בעונת הבכורה שלו, שיחק 90 דקות בכל משחק ליגה במהלך העונה ורשם עליית ליגה בסיומה. ב-25 באוגוסט 2012, הבקיע את שער הבכורה שלו בקבוצה בתיקו 1-1 נגד אורטכט. בעונת , זכה עם הקבוצה בגביע.

בקיץ , לחמן חתם בטוונטה. לחמן רשם רק 15 הופעות במדי טוונטה, ובסיום העונה עזב.

ביולי , חתם בשפילד ונסדיי ובינואר  הושאל לקמבור עד לסיום העונה.

בקיץ  שוחרר משפילד ונסדיי, וחתם בווילם II.

בקיץ  חזר לקדנציה שנייה בזוולה.

ב-5 בפברואר 2020, לחמן חתם בהפועל רעננה מליגת העל. ב-23 באוקטובר 2020 חתם לחמן בפרת' גלורי האוסטרלית לשנתיים.

בקיץ  חתם בפרסאביה סורבאיה מליגת העל האינדונזית.

## קריירה בינלאומית
בצעירותו, לחמן זומן לסגל הנבחרת הצעירה של הולנד. בשנת  זומן לסגל נבחרת קוראסאו. ב-27 במרץ 2015, לחמן ערך את הופעת הבכורה שלו בנבחרת בניצחון 1–2 נגד . 4 ימים לאחר מכן, הבקיע את שער הבכורה שלו בנבחרת בתיקו 2-2 במשחק הגומלין נגד מונטסראט.

לחמן זכה עם הנבחרת בגביע הקריביים 2017 וגביע המלכים 2019. בנוסף, השתתף עם הנבחרת פעמיים בגביע הזהב בשנים: 2017 ו-2019.

## תארים
; זוולה
*הליגה ההולנדית השנייה: 
*הגביע ההולנדי: 

; נבחרת קוראסאו
*גביע הקריביים: 2017
*גביע המלכים: 2019

## קישורים חיצוניים

## הערות שוליים

קטגוריה:כדורגלנים הולנדים
קטגוריה:כדורגלנים קוראסאואים
קטגוריה:בלמי כדורגל הולנדים
קטגוריה:בלמי כדורגל קוראסאואים
קטגוריה:כדורגלני חרונינגן
קטגוריה:כדורגלני זוולה
קטגוריה:כדורגלני טוונטה
קטגוריה:כדורגלני קמבור
קטגוריה:כדורגלני הפועל רעננה
קטגוריה:כדורגלני פרת' גלורי
קטגוריה:כדורגלני פרסבאיה סורבאיה
קטגוריה:כדורגלנים זרים בישראל
קטגוריה:כדורגלני נבחרת קוראסאו
קטגוריה:כדורגלני גביע הזהב 2017
קטגוריה:כדורגלני גביע הזהב 2019
קטגוריה:הולנדים ממוצא סורינאמי
קטגוריה:ספורטאים זרים באנגליה
קטגוריה:ספורטאים קוראסאואים בישראל
קטגוריה:ספורטאים זרים באוסטרליה
קטגוריה:ספורטאים הולנדים באנגליה
קטגוריה:ספורטאים הולנדים בישראל
קטגוריה:ספורטאים זרים באינדונזיה
קטגוריה:קוראסאואים שנולדו ב-1989
קטגוריה:הולנדים שנולדו ב-1989
היפראילוריקטיס

**היפראילוריקטיס** (שם מדעי: *Hyperailurictis*) הוא סוג חתול קדום, שחי במהלך המיוקן באמריקה הצפונית שלפני 17.5 עד 12.7 מיליון שנה מזמננו, והוא נחשב לחתול הקדום ביותר שהתקיים באמריקה, אליה היגר מאסיה. מקובל להחשיב סוג זה כשייך לסוג פסדאלורוס (*Pseudaelurus*), ממנו הופרד בידי החוקר ההונגרי מיקלוש קרצוי  ב-1929. כמה חוקרים גם סיווגו אותו כחלק מהסוג שונר (*Lynx*) וחתול (*Felis*), אליו סווג החתול הראשון מהסוג בידי החוקר ג'וזף ליידי ב-1858 על סמך ממצאי לסת תחתונה שבורה שנמצאה סביב הנהר ניוברארה בנברסקה. לאורך הזמן התווספו עוד כמה ממצאים, אך אלה נחשבו לשייכים לסוג פסדאלורוס, שתפוצתו הייתה גלובלית.

## מינים
סוג זה אם היה סוג תקף, כלל בתוכו 5 מינים: המין *H. validus* תואר ב-2001 וחי באזור של נברסקה וניו מקסיקו. המין *H. skinneri* התגלה ב-2003 גם בנברסקה והוא המין החדש ביותר שהתגלה. המין *H. intrepidus* התגלה ב-1858 מטקסס, קליפורניה, קולורדו, נבדה ונברסקה. *H marshi* מ-1922 התגלה בטקסס, קליפורניה, קולורדו ונברסקה. המין *H. stouti* מ-1972 התגלה בנברסקה וניו מקסיקו. מין נוסף שבוטל, *H. aeluroides*, התגלה גם הוא בנברסקה.

## תיאור
ההיפראילוריקטיס היה קרוב כנראה לחתולים הקטנים, אך היה בינוני בגודלו, דומה לנמר קטן אצל המינים הגדולים שהגיעו למשקל 35 קילוגרם ואולי גם יותר. הוא היה נראה דומה לשונר בהסתמך על צורת הלסתות והגולגולת הדומה יחסית. עם זאת הוא לא שייך לקבוצת החתולים הקטנים וייתכן, שהיה בעל אבות פרימיטיביים דמויי-גחניים כמו הפרואילורוס. הוא חי באזורי היערות וההרים האמריקאים ושם ניזון ממכרסמים ומפרסתנים בינוניים.

## קישורים חיצוניים

קטגוריה:בעלי חיים שתוארו ב-1929
קטגוריה:טקסונים שתוארו בידי מיקלוש קרצוי
קטגוריה:חתוליים פרהיסטוריים
קטגוריה:יונקים שחיו במיוקן באמריקה הצפונית
קרייג טאובמן

**קרייג ריד טאובמן** (באנגלית: **Craig Reid Taubman**; נולד ב-3 באפריל 1958) הוא זמר, מלחין ומפיק מוזיקלי יהודי-אמריקאי המתגורר בלוס אנג'לס, שבקליפורניה. באמצעות חברת ההפקה העצמאית שלו, קרייג אן קומפני, הפיק טאובמן 11 אלבומים. מרבית אלבומיו של טאובמן הם בעלי אופי יהודי כגון "חוגגים היפ הופ" ו"חוגגים את חג הפסח".

## דיסקוגרפיה
### אלבומי סולו
* We Were as Dreamers - 1981
* Beginnings - 1982
* Moment to Moment - 1985
* Rhythm and Rhyme - 1986
* Yad B'Yad: Hand 'N Hand - 1986
* Karen and Craig Makin' Music - 1987
* Pennies for Your Thoughts - 1988
* Yad B'Yad: Together - 1988
* Craig 'N Company - 1989
* Encore - 1989
* Journey - 1991
* Rockin' Together - 1992
* Heaven and Earth - 1993
* Rock 'N Toontown - 1993
* My Jewish Discovery - 1995
* Imaginit - 1996
* Voice of the Spirit - 1996
* Kol Tikvah - 1997
* My Newish Jewish Discovery - 1997
* Friday Night Live - 1999
* The Best of the Rest - 2001
* One Shabbat Morning - 2002
* Inscribed - 2005
* Holy Ground - 2009
* How Good - 2010
* Here and There 2015
* Dreidel I Shall Play - Samuel Goldfarb Jewish American Songster
* Zany Brainy

## קישורים חיצוניים
* 

* 

קטגוריה:מוזיקאים יהודים אמריקאים
קטגוריה:זמרי פולק אמריקאים
קטגוריה:זמרי פולק יהודים
קטגוריה:מפיקים מוזיקליים יהודים אמריקאים
קטגוריה:מלחינים יהודים אמריקאים
קטגוריה:אמריקאים שנולדו ב-1958
איסוזו ג'ורני K

**איסוזו ג'ורני K** (ביפנית: **いすゞ・ジャーニーK**, באנגלית: **Isuzu Journey-K**) הוא אוטובוס בינוני מתוצרת יצרן הרכב היפני **[[איסוזו]]**, (באנגלית: **Isuzu Motors Ltd**, ביפנית: **いすゞ自動車株式会社**) אשר יוצר בין השנים 1984–1999.

## דגמים
* "P-LR212/311/312" - יוצרו משנת 1984.
* "U-LR312/332" - יוצרו משנת 1990.
* "KC-LR233/333" - יוצרו משנת 1995.

## ממאפייני "איסוזו ג'ורני K"
* אוטובוס ציבורי כולל שיבוץ בקווים בינעירוניים.
* הוצג לראשונה במרץ 1984.
* מנוע אחורי.
* דלתות: 1-2.
* דלת כניסה: באמצעות מדרגה (1 מדרגה, או 2 מדרגות).
* מערכת היגוי: מימין.
* בשנת 1984 הורכב בדגם "P-LR312" מתלה - קפיץ עלים בשני הסרנים.
* בשנת 1990 הורכב בדגם "U-LR332" מתלה - קפיץ עלים בשני הסרנים.

## תמונות

קובץ:Toei-E-E873.jpg| "איסוזו ג'ורני K" בתצורת 2 דלתות כניסה
קובץ:IwatekenKotsu U-LR332J No.459.jpg | "איסוזו ג'ורני K" דגם "U-LR332J"
קובץ:Ichibatabus08.JPG| "איסוזו ג'ורני K"
קובץ:Kumamoto Bus 3119.JPG| "איסוזו ג'ורני K"
קובץ:MiyakohBus U-LR332F No.200-392.jpg | "איסוזו ג'ורני K" דגם "U-LR332F"
קובץ:Chugoku-JR-Bus 331-9905K.jpg| "איסוזו ג'ורני K"
קובץ:KeihinKyukoBus C2834 rear.jpg| "איסוזו ג'ורני K"
קובץ:Ichibatabus24.JPG| "איסוזו ג'ורני K" - מבט למושבי הנוסעים


## ראו גם
* איסוזו
* איסוזו גאלה מיו
* איסוזו סופר קרוזר
* איסוזו קיובק 

## קישורים חיצוניים

## הערות שוליים

קטגוריה:כלי רכב שהושקו ב-1984
קטגוריה:דגמי אוטובוסים
קטגוריה:כלי רכב יפניים
ג'ורני K
קטגוריה:כלי רכב מנוע אחורי
שואת יהודי לוקסמבורג

[שמאל|ממוזער|250x250 פיקסלים| מצעד [נאצי ליד בית הכנסת בלוקסמבורג ב-1941. בית כנסת זה נהרס בשנת 1943.]] 
**השואה בלוקסמבורג** מתייחסת לרדיפה ולהשמדה כמעט מוחלטת של 3,500 יהודי לוקסמבורג, שהחלה זמן קצר לאחר הפלישה הגרמנית ללוקסמבורג במלחמת העולם השנייה. מיד לאחר הכיבוש שולבה לוקסמבורג רשמית בגרמניה הנאצית. הרדיפות נמשכו עד 1943, אז הכריזו הנאצים כי השטח נקי מיהודים, שגורשו למחנות השמדה וגטאות במזרח אירופה.

## היסטוריה
לפני מלחמת העולם השנייה והשואה התגוררו בלוקסמבורג כ-3,500 יהודים. רבים מהם, היו יהודי גרמניה הנאצית שנמלטו מהרדיפות בגרמניה. חוקי נירנברג, אשר חלו בגרמניה מאז 1935, נאכפו בלוקסמבורג החל מספטמבר 1940, והיהודים עודדו לעזוב את לוקסמבורג לצרפת של וישי. הגירה נאסרה באוקטובר 1941, אך עד אז ברחו כמעט 2,500 יהודים. רבים מאלה שעזבו, גורשו מצרפת ונרצחו לאחר מכן. מספטמבר 1941 נאלצו כל היהודים בלוקסמבורג לענוד טלאי צהוב.

מאוקטובר 1941 החלו הרשויות הנאציות לגרש את כ-800 היהודים שנותרו מלוקסמבורג לגטו לודז', לגטו טרזין ולאושוויץ. כ-700 יהודים גורשו ממחנה המעבר פינפברונן (Fuenfbrunnen) באולפלינגן  שבצפון לוקסמבורג.

מבין היהודים בלוקסמבורג, ידוע על 36 ניצולי השואה.

## ראו גם
* השואה
* בית הכנסת בלוקסמבורג
* אנדרטה לקורבנות השואה (לוקסמבורג)
* מוזיאון ההתנגדות הלאומי בלוקסמבורג

## לקריאה נוספת
* רות זריז, יהודי לוקסמבורג במלחמת העולם השנייה, בתוך **[[דפים לחקר השואה]]** ו', תשמ"ח, 1988, ע' 167-154

* 
* 
* 
* 
* 
* 


## קישורים חיצוניים

* על בית הכנסת בעיר לוקסמבורג, באתר יד ושם
* על גירוש יהודים מלוקסמבורג, באתר יד ושם
* לוקסמבורג במוזיאון הזיכרון לשואה בארצות הברית (USHMM)
* לוקסמבורג ב (EHRI)
* אתר אגודת MemoShoah

## הערות שוליים

לוקסמבורג
קטגוריה:לוקסמבורג במלחמת העולם השנייה
אקלוגיט

**אקלוגיט** הוא סלע מותמר מאפי המורכב בעיקר מגארנט ומאומפציט.

צבעו של הסלע נובע ממרכיביו העיקריים, כלומר ירוק ואדמדם.

הסלע נחשב למאפיין לסלעים מותמרים בתנאים גבוהים של טמפרטורה ולחץ ולכן שם הסלע "אקלוגיט" משמש כמונח שמאפיין סלעים כאלו כפציאס.

בגלל תכולת הפירוקסן הגבוהה בסלע, יש לו משקל סגולי גדול יחסית לסלעים מותמרים אחרים.

בדרך כלל מקורו של האקלוגיט בסלעים בזלתיים קבורים שמגיעים לטמפרטורות וללחצים בהם הפלגיוקלז מפסיק להיות יציב.
[ממוזער|400x400px|דיאגרמה המראה את סוגי ה[פציאס השונים של סלעים מותמרים. בדיאגרמה הזו ניתן לראות את האלוגיט כמאפיין התמרה בטמפרטורה ולחץ גבוהים.]]

בד בבד עם היותו של אקלוגיט סלע מותמר, חוקרים רבים משערים כי הוא יכול להיווצר בצורה ספונטנית בשכבות העליונות של קרום כדור הארץ, בתנאים שהיו מצויים בתקופת הפרקמבריון ולכן ניתן להגדיר אותו גם כסלע פלוטוני.

## קישורים חיצוניים

* 

קטגוריה:סלעים
קטגוריה:פטרולוגיה
קטגוריה:סלעי יסוד
קטגוריה:סלעים פלוטוניים
ישיבת צאנז

**ישיבת צאנז** (השם הרשמי: **ישיבת דברי חיים**) היא ישיבה חסידית שהוקמה על ידי רבי יקותיאל יהודה הלברשטאם מצאנז קלויזנבורג. הישיבה נמצאת בנתניה, ולה סניף בחיפה.

## הקמת הישיבה

הישיבה הוקמה בשנות ה-60 על ידי האדמו"ר רבי יקותיאל יהודה הלברשטאם, במסגרת הקמת קריית צאנז שכללה הקמת מוסדות חינוך, מלון גלי צאנז ולניאדו - מרכז רפואי צאנז. בשנים הראשונות כיהן האדמו"ר בראשות הישיבה, ולאחר מכן שימש בתפקיד הרב אליהו שמרלר.

## תוכניות לימוד
הרב הלברשטאם חינך את תלמידיו ללימוד בבקיאות ולשליטה וידע מקיפים בש"ס, ולצורך כך הקים את מפעל הש"ס לאברכי הכוללים. בישיבה הנהיג הרב הלברשטאם מבחנים על מאות דפי גמרא, והבחורים הנבחנים זוכים לתואר כבוד. הנבחן על שלש מאות דפי גמרא עם תוספות זוכה לתואר "צורבא מרבנן" או בקצרה "צורבא", הנבחן על חמש מאות דפים מקבל את התואר "החבר" (בשנים האחרונות הועלה הסכום לשש מאות דפים) והנבחן על אלף דפי גמרא זוכה לתואר "מורינו". שני התארים האחרונים "חבר" ו"מורינו" משמשים את הבחורים כשהם נקראים ל"עלייה" בקריאת התורה.

חלוקות התעודות והענקת התארים נקבעה על ידי המייסד לתאריך כ"ה בניסן, יארצייט של רבי חיים הלברשטאם מייסד חסידות צאנז שהישיבה נושאת את שמו. אחרי פטירתו הועבר טקס הענקת תעודות ה"מורינו" לט' בתמוז, יום היארצייט שלו, וחלוקת תעודות ה"חבר" נותרה בכ"ה בניסן.

## סניפים וישיבות קטנות
הישיבה המרכזית מיועדת לגילאי 16-19, והיא מחולקת לשתי ישיבות, המרכזית בנתניה והשנייה בחיפה, הוקמה בשנת תשע"ד. לבחורים המבוגרים יותר בגילאי ה"קיבוץ" הוקמה מסגרת מיוחדת בנתניה.

ישיבות קטנות של החסידות נמצאות בנתניה, ירושלים, בני ברק וישיבה נוספת באלעד שהוקמה בשנת תשע"ח.

## צוות הישיבה

בראשות הישיבה עמד רבי אליהו שמואל שמרלר, למעלה משישים שנה, עם היחלשותו מינה האדמו"ר את בנו להיות לו כתומך ונקרא דער יינגער ראש ישיבה (הצעיר).

כיום עומד בראשות הישיבה הרב יוסף משה דוב הלברשטאם, בנו השני של האדמו"ר הנוכחי הרב צבי אלימלך הלברשטאם.

## בוגרי הישיבה
בין בוגרי הישיבה נמנים שני אדמו"רי החסידות, הרב צבי אלימלך ואחיו הרב שמואל דוד הלברשטאם, האחים הרב אשר וייס, הרב דוב וייס גאב"ד קריית צאנז, הרב חיים וייס רבה של ביתר עילית, הרב אברהם יצחק וייס ראש כולל חלקת יהושע. הרב חיים צבי שפירא גאב"ד בד"צ מחזיקי הדת.

לבוגרים נוספים ראו גם ב:קטגוריה: בוגרי ישיבת צאנז קלויזנבורג - נתניה.

## הערות שוליים

צאנז
קטגוריה:נתניה: חינוך
קטגוריה:חסידות צאנז-קלויזנבורג
חיים וייס (רב)

[ממוזער|הרב חיים וייס לצד אחיו הרב [דב וייס בהיכל ישיבת תורת חיים]]
הרב **חיים אלעזר וייס** (נולד ב-8 בספטמבר 1955) הוא רבה האשכנזי של ביתר עילית, רב הקהילה של חסידי הרב שמואל דוד הלברשטאם בירושלים, מחבר ספרים ור"מ בישיבות.

## ביוגרפיה
נולד בארצות הברית למשה וייס, ניצול שואה שהיה סוחר נדל"ן ובמקביל היה למדן ואף למד ב"חברותא" עם האדמו"ר מוויז'ניץ רבי משה יהושע הגר. בשנת תשכ"ו עלה עם משפחתו לארץ ישראל, למד בישיבת צאנז והיה מראשוני הנבחנים במפעל הש"ס.

בשנת תשס"ב החל לכהן כר"מ בישיבת ישועות משה בהר נוף ואחר כך בברכפלד. בשנת תשס"ו פתח אחיו הרב דב וייס את "ישיבת תורת חיים" - ישיבה כלל חסידית ברוממה, והוא מכהן גם שם כר"מ. במקביל כיהן כרב הקהילה של חסידי הרב שמואל דוד הלברשטאם בירושלים.

הרב וייס חיבר את הספר "מרקחת חיים".

## רבנות ביתר עילית
בשנת תש"פ נפטר הרב דוד צבי אורדנטליך, רבה הראשי האשכנזי של ביתר עילית. כחודש לאחר פטירתו, הוכרז על מינוי של הרב וייס לממלא מקום הרב אורדנטליך כרב האשכנזי, לצד הרב הספרדי הרב יעקב תופיק אביעזרי. טקס ההכתרה התקיים בשילוב מעמד סיום הש"ס ה-13 של הדף היומי.

## משפחתו
* חמיו הרב יוסף ליברמן, בעל "משנת יוסף" וראש כולל שומרי החומות.
* אחיו הרב אשר וייס אב בית דין "דרכי הוראה".
* אחיו הרב יהונתן בנימין, רב ואב"ד במונטריאול.
* אחיו הרב מרדכי דוד (חתן אליהו אנגלנדר), רב בית המדרש "אורייתא" בלונדון.
* אחיו הרב אברהם יצחק (חתן רבי בן-ציון רבינוביץ מביאלא), ראש כולל ביאלה בירושלים.

## קישורים חיצוניים
* 

קטגוריה:ביתר עילית: רבנים
קטגוריה:רבני ערים בישראל
קטגוריה:רבנים חרדים ישראלים
קטגוריה:ירושלים: רבנים
קטגוריה:חסידי צאנז-קלויזנבורג
Smile (שיר של צ'ארלי צ'פלין)

**"Smile"** (מאנגלית: חיוך) הוא קטע אינסטרומנטלי מאת צ'ארלי צ'פלין, המופיע בסצנת הסיום של סרטו המפורסם של צ'פלין - זמנים מודרניים משנת 1936. על פי עדותו, הקטע הושפע מטוסקה של פוצ'יני.

בשנת 1954, עובד הקטע לכדי שיר על ידי צמד הכותבים ג'ון טרנר וג'פרי פרסונס והזמר נט קינג קול. בשנת 1995 יצאה גרסת כיסוי לשיר, בעיבודו וביצועו של מייקל ג'קסון.

הגרסה של נט קינג קול הגיעה למקום ה-10 במצעד הבילבורד ולמקום השני במצעד הסינגלים בבריטניה. בנוסף, סאמי דייוויס ג'וניור יצר גרסת כיסוי כהומאז' לזו של קול, וגרסה זו גם הופיעה בפתחית הסרט smile מ-1975.

הגרסה של ג'קסון התבטלה למעשה ברגע האחרון, מה שהותיר מספר מצומצם של סינגלים, שתפקדו כגרסת פרומו, שהיום נחשבים לכדי חפץ אספנות נדיר.

אנטרטיינמנט ויקלי הגדיר את הגרסה כ"כזו המתכתבת עם סרטי דיסני". ב-2009 ג'רמיין ג'קסון ביצע את השיר בהלווייתו של מייקל.
## מילות השיר

## קישורים חיצוניים

קטגוריה:צ'ארלי צ'פלין
קטגוריה:שירי מייקל ג'קסון
קטגוריה:שירים באנגלית
קטגוריה:שירים על חיוך
קטגוריה:סינגלים בהוצאת אפיק רקורדס
טום וג'רי במשימת ריגול

**טום וג'רי במשימת ריגול** (באנגלית: **Tom and Jerry: Spy Quest**) הוא סרט הנפשה אמריקאי לילדים מסוגת קומדיה, פעולה והרפתקאות. הסרט בוים על ידי ספייק ברנדט וטוני סרוון  ונכתב על ידי ג'ין גרילו. הסרט מספר על טום החתול וג'רי העכבר שחוברים אל ג'וני קווסט, האדג'י ובנדיט במשימת ריגול. טים מאת'סון, שדיבב את הנשיא בסרט, דיבב את ג'וני קווסט בסדרה עצמה.

הסרט הופץ לראשונה ב-VOD בארצות הברית ב-9 ביוני 2015 וב-DVD ב-23 ביוני 2015.

## תקציר העלילה
לטום החתול וג'רי העכבר יש יום רגוע בחוף הים עד שג'וני קווסט, האדג'י ובנדיט הגיעו. הם נאלצים לעזור להם למנוע מצבא החתולים של ד"ר זין לגנוב את ההמצאה החדשה של ד"ר בנטון קווסט.

## הדמויות והמדבבים
*וויל האנה - טום החתול
*ג'ניס קאוואי - ג'רי העכבר
*ריס הארטוויג - ג'וני קווסט
*אריק באוזה - ד"ר בנסון קווסט
*מייקל הנקס - רייס באנון
*טיה קארר - ג'זאבל ג'ייד
*ג'יימס הונג - ד"ר זין
*ג'ו אלסקי - דרופי
*גרג אליס - טין
*ג'ס הארנל - פאן
*ריצ'רד מקגונגל - אלי
*ארני פאטונג'ה - האדג'י
*גריי דלייסל - קרול
*טים מאת'סון - הנשיא (מאת'סון דיבב את ג'וני קווסט בסדרה)
*ספייק ברנדט - ספייק

## קישורים חיצוניים

קטגוריה:סרטי 2015
קטגוריה:סרטים אמריקאיים
קטגוריה:סרטי פנטזיה אמריקאיים
קטגוריה:סרטי הרפתקאות אמריקאיים
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי פעולה אמריקאיים
קטגוריה:סרטים באנגלית
קטגוריה:סרטי ילדים
קטגוריה:סרטים מבוססי סדרות טלוויזיה
קטגוריה:סרטי טום וג'רי
קטגוריה:סרטי קרוס-אובר
קטגוריה:האחים וורנר הנפשה: סרטים
קטגוריה:סרטי אנימציה שיצאו ישירות בפורמט לצפייה ביתית
קטגוריה:סרטי אנימציה על יתומים
No Time to Die

"**No Time to Die**" (בעברית: "**לא זמן למות**") הוא סינגל שהקליטה הזמרת-יוצרת האמריקאית בילי אייליש, מתוך הפסקול של הסרט "". השיר יצא לאור ב-14 בפברואר 2020, על ידי חברות התקליטים דארק-רום רקורדס ואינטרסקופ רקורדס.

אייליש היא האמן הצעיר בהיסטוריה שכתב והקליט שיר נושא לסדרת ג'יימס בונד; בגיל 18. השיר זכה בפרס גראמי לשיר הטוב ביותר שנכתב למדיה חזותית, בטקס הענקת פרסי גראמי שהתקיים ב-14 במרץ 2021, וכן זכה בפרס אוסקר לשיר המקורי הטוב ביותר.

## רקע והפקה
השיר עצמו "No Time to Die", הוא מעין בלדה. רויסין או'קונור מהעיתון הבריטי אינדפנדנט, סיפר שהשיר עצמו "מיציג אלמנטים קלאסיים מנושאי סדרת ג'יימס בונד הזכורים ביותר, כולל בנייה איטית; נושא אפל ורועד; ותזמורת דרמטית".

קאסי דה קוסטה מאתר המוזיקה "הדיילי ביסט" אמרה שהשיר "מתחיל במוזיקת פסנתר מצוברחת, אטמוספירית, לפני שהאלטו ויברטו המופץ של אייליש מתגנבת בתצפיות דיכאוניות אך מעורפלות על אהבה, אובדן ואלימות".

## קידום
בינואר 2020, הוכרז כי אייליש תשיר את שיר הנושא של הסרט "לא זמן למות", הסרט ה-25 בסדרת ג'יימס בונד. אייליש עצמה כינתה את המעמד כהזדמנות של "כבוד ענקי", אחיה פיניאס או'קונל אמר שהם "מרגישים כל כך בני מזל למלא תפקיד קטן בזכיינית כל כך אגדית".

בטקס פרסי האוסקר ה-92 אמרה אייליש כי הבלדה "נכתבה" ו"נעשתה כבר".

## וידאו קליפ
הווידאו קליפ הרשמי לשיר יצא ב-1 באוקטובר 2020. הווידאו צולם בשחור-לבן ובוים על ידי דניאל קליינמן. הקליפ גם מציג סצנות המופיעות בסרט "לא זמן למות".

## ביקורות ושבחים
אייליש היא האמן הצעיר בהיסטוריה שכתב והקליט שיר נושא לסדרת ג'יימס בונד; בגיל 18. “No Time To Die” זכה בכ-26 פרסים עד כה, ושבר את השיא עבור שיר הנושא של ג׳יימס בונד עם מספר רב יותר של פרסים.

## מיקומי שיא

## נתוני מכירות

## היסטוריית יציאות לאור

## פרסים

## קישורים חיצוניים

## הערות שוליים

קטגוריה:שירי בילי אייליש
קטגוריה:שירים מסרטי ג'יימס בונד
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:וידאו קליפים בשחור-לבן
קטגוריה:בלדות משנות ה-2020
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:זוכי אוסקר: השיר המקורי הטוב
קטגוריה:זוכי פרס גראמי לשיר הטוב ביותר שנכתב למדיה ויזואלית
קטגוריה:זוכי פרס גלובוס הזהב – השיר המקורי הטוב
קטגוריה:סינגלים בהוצאת אינטרסקופ רקורדס
פסגת פטרמיגן (אלברטה)

**פסגת פטרמיגן** (באנגלית: **Ptarmigan Peak**) הוא הר הממוקם לצד פסגת פיקה בפארק הלאומי באנף שבאלברטה, קנדה.

ההר נקרא בשנת 1909 על ידי ג'וסף וויליאם אנדרו היקסון לאחר שמצא כמה שכווי שלג במרעה שמתחת לפסגה. היקסון עלה את העלייה הראשונה בהדרכת אדוארד פוז הבן.

אתר הנופש בהר לייק לואיז מפותח על מורדותיו הדרומיים של רכס מרלין, הכולל את הר ריצ'רדסון, שדרת פטרמיגן ופסגת פיקה. אתר קמפינג לאזור נמצא למרגלות ההר, סמוך לאגם הידן.

## מסלולים
מסלול הטיפוס בזחילה קיים דרך מדרונות דרומיים, החל מאגם הידן.

## גאולוגיה
כמו הרים אחרים בפארק באנף, ההר מורכב מסלע משקע שהונח בין תקופת הפרקמבריון לתקופת היורה. סלע משקע זה נוצר בים רדוד, נדחף מזרחה ומעל ראש סלע צעיר יותר במהלך האורוגנזה הלרמידית.
ממוזער|280x280 פיקסלים|פסגת פטרמיגן ואגם פטרמיגן

## אקלים
בהתבסס על שיטת קפן למיון אזורי אקלים, פסגת פטרמיגן ממוקמת באזור אקלים תת-ארקטי עם חורפים קרים ומושלגים וקיץ מתון. הטמפרטורות יכולות לרדת מתחת ל־20 מעלות צלזיוס עם אפקט צינון רוח מתחת ל־30 מעלות צלזיוס.
ממוזער|280x280 פיקסלים|פסגת פטרמיגן

## קישורים חיצוניים

* אתר שירות הפארקים הלאומיים של ארצות הברית: הפארק הלאומי באנף

## הערות שוליים

קטגוריה:אלברטה: הרים
פסגת פיקה

**פסגת פיקה** (באנגלית: **Pika Peak**) הוא הר הממוקם בין הר ריצ'רדסון ופסגת פטרמיגן בפארק הלאומי באנף שבאלברטה, קנדה. ההר נקרא בשנת 1928 על שם יונק ממשפחת הפיקתיים, "שפן הסלע" הקטן השוכן באזורים אלפיים. 

אתר הנופש לייק לואיז מפותח במורדות הדרומיים של רכס מרלין, הכוללים את הר ריצ'רדסון, פסגת פטרמיגן ואת פסגת פיקה. אתר קמפינג נמצא למרגלות ההר, סמוך לאגם הידן. 

העלייה הראשונה על ההר נערכה בשנת 1911 על ידי ל.ל. דלפילד ול.מ. ארל, שהונחו על ידי רודולף אמר ואדוארד פוז הבן.

## נתיבים
מסלול הטיפוס בזחילה דרך אוכף ריצ'רדסון-פיקה ורכס המערב מדורגים כקשים. ניתן לעבור את האוכף על ידי עלייה על הר ריצ'רדסון (שמסלול הטיפוס בזחילה שלו מדורג כקל) או על ידי טיפוס על האגפים הנמוכים יותר של פסגת פיקה מעל אגם הידן. 

## הערות שוליים

קטגוריה:אלברטה: הרים
הר פוסיל (אלברטה)

**הר פוסיל** (באנגלית: **Fossil Mountain**) הוא הר הממוקם דרומית להר סקוקי בפארק הלאומי באנף, שבקנדה. ההר נקרא בשנת 1906 על ידי מ.פ. ברידגלנד, ממשלחת העלייה הראשונה, על שם המאובנים הרבים שניתן למצוא במורדותיו.

הר פוסיל הוא האתר הראשון בהרי הרוקי הקנדיים שנודע במקרה מוות. ב-7 באפריל 1933 נהרג ריימונד פיילי במפולת שלגים בעת שניסה לגלוש במורד ההר.

בפברואר 1988, בני הדודים וויין ודן הוגו (בני 27 ו־29 בהתאמה) טיילו וגלשו בהר פוסיל כאשר התרחשה מפולת שלגים. שניהם מתו.

## מסלולים
מסלול הטיפוס בזחילה מעלה אל מדרונות סלעיים קלים ממעבר דספשן. בשל המדרונות הקלים אלה, לפעמים בחורף גולשים מטפסים מעלה על ההר.

## קישורים חיצוניים

* דרך בטא הר פוסיל - דאו ויליאמס

## הערות שוליים

ימין|ממוזער|400x400 פיקסלים| הר פוסיל, כפי שנראה מאגם פרמיגן

קטגוריה:אלברטה: הרים
מעבר דספשן (אלברטה)

**מעבר דספשן** (באנגלית: **Deception Pass**) הוא מסלול הליכה בפארק הלאומי באנף בפרובינציית אלברטה, שבקנדה. הוא נקרא כך מכיוון שהוא מטעה (באנגלית: "deception" – הטעיה) בכך שהוא נראה קטן אך לעולם לא נראה סופו לעין. הוא משמש לגישה לעמק סקוקי, לאגמי רד דיר ("הצבי האדום"), להר סקוקי ולהרבה אגמים אלפיניים קטנים ויפים יותר. המעבר מהווה אתגר עבור אורחי בקתת הסקי סקוקי (Skoki Ski Lodge). הוא ממוקם בין הר פוסיל לפסגת פטרמיגן.

## הערות שוליים

קטגוריה:הפארק הלאומי באנף
זה שלנו

**זה שלנו** הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-4 בפברואר 2016, כסינגל הראשון מתוך אלבומו הרביעי של גושן, שלושים, על ידי חברת התקליטים טדי הפקות.

## רקע וכתיבה
השיר נכתב והולחן על ידי נתן גושן והופק על ידי גלעד שמואלי, בדומה לשאר שירי האלבום. השיר הוא בסגנון הפופ רוק המאפיין שירים נוספים מהאלבום.

הסינגל עצמו סוקר על ידי יוסי חרסונסקי, שציין את השיר בחיוב והעניק לו ארבעה כוכבי זהב מתוך חמישה.

## וידאו קליפ
טרם יצא הווידאו קליפ המלא של השיר, העלה גושן לערוץ היוטיוב שלו ב-4 בפברואר 2016 את האודיו הרשמי של השיר. האודיו מציג בתוכו את עטיפת הסינגל.

נכון לספטמבר 2025 לשיר יש למעלה מ-10 מיליון צפיות ביוטיוב.

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי נתן גושן
קטגוריה:שירים בעברית
קטגוריה:שירים שנכתבו על ידי נתן גושן
קטגוריה:שירים שהולחנו על ידי נתן גושן
קטגוריה:שירי פופ רוק
קטגוריה:סינגלים שהגיעו למקום הראשון במצעד הרשמי של גלגלצ
אריה מאובן

**אריה מאובן** הקרוי גם **אריה מוסבך** (שם מדעי: *Panthera fossilis*) הוא מין של פנתר פרהיסטורי, שחי בתקופת הפליסטוקן באירופה. הוא התגלה בממצאים מהעיר מאואר, על יד היידלברג שבדרום גרמניה, וגם במחוז סאפוק שבדרום-מזרח אנגליה, ותוארך לתקופה שלפני 680 אלף שנה מהיום. ממצאים נוספים של המין התגלו באיסרניה, איטליה ובדרום-מערב סיביר והם הממצאים הראשונים של אריה זה מאסיה. הממצאים תוארו בשנת 1906 בידי החוקר הגרמני וילהלם רייכנאו  ובצורתם דמו למאובני אריות, אך היו חלקיים וכללו בעיקר לסתות, שיניים שבורות ועצמות גפיים. משמעות שם המין הוא: "מאובן".

אריה זה היה גדול בהרבה מהאריות האפריקאים ואפילו מהטיגריס והוא הגיע לאורך 2.4 מטרים ולמשקל של מעל 350 קילוגרם. הוא התחרה אפילו עם האריה האמריקני שעלה על 2.5 מטר והיה גדול החתוליים מעולם. היו לו לסתות וגרון רחבים יותר מהאריות המודרניים ושיניים תחתונות קצרות יותר. הוא התמחה בחיים באזור קרים לאורך ערבות אירואסיה, בהם חיו מינים צמחוניים רבים ביניהם: היפופוטם אנתיקוס, סטפנורינוס, פיל ישר-חט, ממותות, יחמורים ועוד. האריה צד באזורים אלה לצד טורפים נוספים כמו צבועיים, זאבים, דוביים ושנחרבים. הוא חי גם ליד ראשוני האנשים, כפי שנראה משרידי לסת של הומו היידלברגנסיס שהתגלו במאואר בגרמניה סמוך לשרידיו.

אריה זה התפתח בסוף הפליסטוקן לפני 300 אלף שנה לאריה אחר, ייתכן שלמין נפרד הידוע כאריה מערות (*Panthera spelaea*), אשר חי במהלך עידן הקרח האחרון עד ההולוקן.

## קישורים חיצוניים

קטגוריה:בעלי חיים שתוארו ב-1906
קטגוריה:טקסונים שתוארו בידי וילהלם רייכנאו
קטגוריה:אריה
קטגוריה:יונקים שחיו בפלייסטוקן באירופה
קטגוריה:פנתרים פרהיסטוריים
קטגוריה:מאובני טקסונים שתוארו ב-1906
Feker Libi

**Feker Libi** (באמהרית: **ፍቅር ልቤ**; בעברית: **אהוב ליבי**) הוא סינגל שהוקלט על ידי הזמרת הישראלית עדן אלנה. השיר יצא לאור ב-3 במרץ 2020, על ידי חברות התקליטים ארומה מיוזיק וטדי הפקות. השיר היה אמור לייצג את ישראל באירוויזיון 2020, שהיה אמור להיערך ברוטרדם, הולנד, בעקבות זכייתו במקום הראשון במשדר "השיר הבא לאירוויזיון". בסופו של דבר, בוטלה התחרות עקב התפשטות מגפת הקורונה, והשיר לא ייצג את ישראל באירוויזיון הבא, אך אלנה עצמה נבחרה לייצג את ישראל באירוויזיון 2021.

## רקע וכתיבה
השיר נכתב והולחן על ידי דורון מדלי ועידן רייכל והופק על ידי ינון יהל ורייכל. השיר משלב מילים באנגלית, עברית, ערבית, אמהרית ושפה מתוכננת. מדלי בעבר כתב והלחין את השיר הזוכה באירוויזיון 2018, "Toy", בביצוע נטע ברזילי, והשיר "Golden Boy" בביצוע נדב גדג' אשר ייצג את ישראל באירוויזיון 2015. השיר הוא השיר הראשון שמכיל בתוכו את השפה האמהרית אשר משתתף בתחרות הזמר של האירוויזיון.

בסמוך לצאתו כסינגל, עלה השיר לרשת הזרמת המדיה ספוטיפיי, תוך שצבר למעלה ממיליון השמעות.

## אירוויזיון 2020

אלנה נבחרה לייצג את ישראל באירוויזיון לאחר שזכתה בעונה השביעית של תוכנית המציאות "הכוכב הבא לאירוויזיון". זה הוא שיר אחד מבין ארבעה שירים שנבחרו בוועדה והגיעו לשלב הסופי והשתתפו במשדר "השיר הבא לאירוויזיון" ששודר ב-3 במרץ 2020 בכאן 11, ומתוכו נבחר השיר לייצג את ישראל באירוויזיון 2020 ברוטרדם, הולנד.

אלנה הייתה אמורה לבצע את השיר בחצי-הגמר הראשון שהיה אמור להיערך ב-12 במאי 2020 ולנסות להעפיל לגמר התחרות. בעקבות מגפת הקורונה, בוטל אירוויזיון 2020, וכלל הזמרים אשר היו אמורים להשתתף בו נבחרו אוטומטית לייצג את מדינתם בשנה הבאה, אך כלל השירים שנבחרו לשנה זו לא יוכלו להשתתף בתחרות ב-2021.

ב-10 במרץ 2020 יצאה לאור גרסת האירוויזיון.

## וידאו קליפ
לקראת משדר "השיר הבא לאירוויזיון" העלו כאן 11 לערוץ היוטיוב שלהם ב-27 בפברואר 2020, את האודיו הרשמי של השיר. האודיו מציג בתוכו את אלנה ואת מילותיו של השיר.

## רשימת השמעה

## מיקומי שיא

## קרדיטים
* דורון מדלי – מילים, לחן, קולות
* עידן רייכל – מילים, לחן, הפקה, קלידים
* ינון יהל – הפקה, קלידים, תכנותים, מיקס, מאסטרינג
* רונן הלל – טכנאי
* אופק אריוב – עוזר טכנאי
* עמרי בר הוד – תכנותים
* רודי ביינסין – קולות

## גרסאות כיסוי
במרץ 2020, עקב ביטול האירוויזיון בשל מגפת הקורונה, הקליט יוצר השיר עידן רייכל גרסת כיסוי לשיר. הגרסה הוקלטה במהלך סגר בדירתו של רייכל.

## קישורים חיצוניים

* 
* 
* Feker Libi באתר תאגיד השידור הישראלי
* לדף השיר באתר הספרייה הלאומית

## הערות שוליים

קטגוריה:שירי אירוויזיון 2020
קטגוריה:שירי עדן אלנה
קטגוריה:שירי קדם-האירוויזיון
קטגוריה:שירי ישראל באירוויזיון
קטגוריה:שירים באמהרית
קטגוריה:שירים באנגלית
קטגוריה:שירים בעברית
קטגוריה:שירים בערבית
קטגוריה:שירים מרובי שפות
קטגוריה:שירים שנכתבו על ידי דורון מדלי
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:שירים שהופקו על ידי ינון יהל
קטגוריה:שירי אהבה
קטגוריה:שירי דאנס-פופ
קטגוריה:סינגלים בהוצאת ארומה מיוזיק
N12

**N12** הוא אתר ואפליקציית חדשות ישראלית, המופעלים על ידי חברת החדשות של שידורי קשת. האתר והאפליקציה החלו לפעול בפברואר 2020. האות N בשם מתייחסת למילה News (חדשות) ו-12 מתייחס לשם המותג של חברת החדשות והאפיק בו משדרים את תוכניות החדשות, ערוץ קשת 12.

## היסטוריה
במשך שנים, חברת החדשות, ששידרה בערוץ 2, נוהלה בבעלות משותפת של קשת ורשת, והחדשות ששידרה הופיעו גם באתרים של שתי הזכייניות. בינואר 2020, שנה לאחר ביטול האחזקה המשותפת, חברת החדשות הודיעה על הקמת האתר, שמטרתו להוות זרוע דיגיטלית לחדשות 12 שתספק דיווחים חדשותיים על פני כל היום, זאת בדומה לחברות החדשות הגדולות הפועלות ברחבי העולם. האתר והאפליקציה החלו לפעול ב-17 בפברואר 2020.

ביולי 2020, ועדת החדשנות של איגוד השיווק הישראלי בחרה ב-N12 בין הזוכים בפרס ההשקה המנצחת לרבעון הראשון של 2020. לגבי הבחירה ב-N12 נימקו השופטים כי: "ההחלטה לשנות את הפורמט הוותיק בו מוגשות החדשות בדיגיטל, לצ'אט עם הכתבים המוכרים של חדשות 12, הוכיחה את עצמה. זאת מתוך תובנה צרכנית לפיה הקוראים יעדיפו לצרוך חדשות ב-N12 אם ישתכנעו שהכתבים הם העומדים מאחורי הכתבות באפליקציה. שבוע לאחר עליית הקמפיין לאוויר נרשמו קרוב לחצי מיליון הורדות ותוך חודשיים וחצי – 1.4 מיליון, והביא את N12 למקום הראשון בחנויות האפליקציות".

בפברואר 2021 עלה לשידור פודקאסט בהנחייתו של כתב חברת החדשות באירופה, אלעד שמחיוף, בשם "אחד ביום", ובו מובא נושא אחד בכל פודקאסט, ובו הוא מכוסה מזווית נרחבת בשיתוף כתבי ופרשני הערוץ.

ב-25 במרץ 2021 האתר השיק גרסה חדשה עם 8 מדורים חדשים, ביניהם גם מדור מדע חדש ומדור ספורט חדש, שכולל גם את צ'אט הכתבים של ערוץ הספורט, אשר נקרא "צ'אט הספורט".

## תכונות
העיתונאים של חברת החדשות לוקחים חלק פעיל ביצירת התכנים באתר. הם מדווחים באתר באופן שוטף, ולא רק בכתבות מצולמות אלא גם בדיווחים כתובים. בנוסף, גויסו כתבים ועובדים נוספים.

באתר קיים רכיב המכונה "צ'אט הכתבים", המבוסס על קבוצת טלגרם פנימית, בה חברים כל כתבי ועורכי חדשות 12, ובה הם מתכתבים ומעדכנים זה את זה בזמן אמת – עוד לפני פרסום המידע בערוצי ההפצה הרשמיים של החברה. בצ'אט מתפרסמים עדכונים מידיים ושיחות בין כתבי חברת החדשות. צ'אט דומה באתר נקרא "צ'אט הספורט", המופעל על ידי כתבי ועורכי אתר ערוץ הספורט.

האתר מנוהל על ידי מערכת עצמאית, שמקום מושבה בנווה אילן. אתר mako מקבל את החדשות ממערכת N12. ההיבט המסחרי של האתר מנוהל על ידי קשת ובהפרדה מהחדשות.

## קישורים חיצוניים
* 

## הערות שוליים

קטגוריה:חברת החדשות
קטגוריה:אתרי חדשות ישראליים
פנתר זדנסקי

**פנתר זדנסקי** אשר ידוע גם כ**טיגריס לוגנדאן** (שם מדעי: *Panthera zdanskyi*) הוא מין של פנתר נכחד, שחי בתחילת הפליסטוקן במזרח אסיה לפני 2.55 עד 2.12 מיליון שנה מזמננו. במראהו דמה לטיגריס יותר מכל שאר החתולים וכנראה היה אביו הקדמון.

מאובניו תוארו ב-2011 בידי צוות המחקר ג'י ה. מז'אק, פר כריסטיאנסן ואנדרו ק. קיטצ'נר ממאובנים שהתגלו ב-2004 בשטח הנפה האוטונומית דונגשיאנג במחוז גאנסו שבמערב הרפובליקה העממית של סין, לצד שרידי סוס קדום. השם של המין נקרא לכבוד החוקר האוסטרי אוטו זדנסקי , אשר חקר הרבה את הטורפים הקדומים של הנאוגן בסין.

הממצאים שהתגלו מפנתר זה כללו לסתות וגולגולת כמעט שלמות, העתיקות והשלמות ביותר מבין גולגולות הפנתרים. משרידים אלה נראה שגודל הפנתר הקדום היה כמו יגואר גדול והוא הגיע לאורך 1.6 מטר ומשקל של 80 קילוגרם. מבנה הלסתות והעצמות שסביבם דמה מאוד לזה של פנתר פלאוסיננסיס (*Panthera palaeosinensis*).

## קישורים חיצוניים

קטגוריה:פנתרים פרהיסטוריים
קטגוריה:יונקים שחיו בפלייסטוקן באסיה
קטגוריה:מגה-פאונה של הפלייסטוקן באירואסיה
קטגוריה:מאובני טקסונים שתוארו ב-2011
פנתר פלאוסיננסיס

**פנתר פלאוסיננסיס** (שם מדעי: *Panthera palaeosinensis*) הוא מין של פנתר נכחד, אשר חי במשך תקופת הפליוקן ובתחילת הפליסטוקן. הוא חי בסין הקדומה וגם באי ג'אווה באינדונזיה, ובצורתו דמה מאוד לטיגריס המודרני. עם זאת הוא בעל תכונות המזכירות את כל החתולים הגדולים, והמדענים מעריכים שהוא אחד מראשוני הפנתרים.

פנתר זה תואר לראשונה ב-1924 מממצאי גולגולת חלקית מצפון סין, בידי החוקר האוסטרי אוטו זדנסקי , אשר שייך אותו לסוג חתול (*Felis*), עליו כתב בעבודתו שנקראה "Jungtertiäre Carnivoren Chinas". לא כתוב מתי תיארוך המאובנים שגילה, אך נראה שהוא חי בסוף הפליוקן ותחילת הפליסטוקן שלפני 3 עד 2 מיליון שנה מהיום.

הגולגולת שהתגלתה הגיעה לאורך 262 מילימטרים ואורך הלסת התחתונה הגיעה לאורך 169 מילימטרים. הגולגולת הזכירה גולגולת של יגואר, והייתה בעלת מבנה חסון וחזק. היא הייתה חסרת ניבים בלסת העליונה, אך בלסת התחתונה היו ניבים בעלי חריצים אנכיים, ההולמים את רוב מיני הפנתרים.

## קישורים חיצוניים

## הערות שוליים

קטגוריה:בעלי חיים שתוארו ב-1924
קטגוריה:טקסונים שתוארו בידי אוטו זדנסקי
קטגוריה:פנתרים פרהיסטוריים
קטגוריה:יונקים שחיו בפליוקן באסיה
קטגוריה:יונקים שחיו בפלייסטוקן באסיה
קטגוריה:מגה-פאונה של הנאוגן באירואסיה
קטגוריה:מגה-פאונה של הפלייסטוקן באירואסיה
קטגוריה:סין: מאובנים
קטגוריה:מאובני טקסונים שתוארו ב-1924
פנתר שואו

**פנתר שואו** (שם מדעי: *Panthera shawi*) הוא מין נכחד של פנתר, אשר חי בסוף הפליוקן בדרום אפריקה. ממצאי הפנתר התגלו בסטרקפונטיין  - משטח של פירי מערות באבן גיר בחאוטנג שבדרום אפריקה. הממצאים כללו ניב אחד מחודד בידי החוקר הסקוטי-דרום אפריקני רוברט ברום  ב-1948. עם זאת הוא סבר שהיא שייכת למין בסוג חתול (*Felis*). בהמשך המין עבר לסוג פנתר והוא נחשב לאחד מראשוני הפנתרים. מספר חוקרים סוברים שהיה שייך למין אריה (*Panthera leo*), אך הדבר לא הוכח.

פנתר זה היה בעל ניב באורך 12 מילימטרים, בעל מבנה ארוך ורחב יותר משל אריה אפריקני בוגר. אורך הכתר הגיע לעובי 31 מילימטרים × 24 מילימטרים עם בסיס באורך 67.5 מילימטרים. האורך של החיה הגיע ל-1.4 מטר, לגובה 107 סנטימטרים ולמשקל של מעל 120 קילוגרם. ככל הנראה הוא היה טורף-על באזור חיותו שצד מינים שונים של פרסתנים ושל יונקים נוספים ואולי גם את ראשוני ההומיניניים.

## קישורים חיצוניים

* פנתר שואו באתר biolib 

קטגוריה:בעלי חיים שתוארו ב-1948
קטגוריה:טקסונים שתוארו בידי רוברט ברום
קטגוריה:פנתרים פרהיסטוריים
קטגוריה:יונקים שחיו בפליוקן באפריקה
קטגוריה:מגה-פאונה של הנאוגן באפריקה
קטגוריה:מאובני טקסונים שתוארו ב-1948
פנתר בליתיה

**פנתר בליתיה** (שם מדעי: *Panthera blytheae*) הוא מין נכחד של פנתר קטן-ממדים, אשר חי בסוף תקופת המיוקן ובתחילת הפליוקן לפני 5.95 עד 4.1 מיליון שנה מזמננו. ככל הנראה זהו הפנתר הקדום ביותר.
## מאפיינים
המאובנים של הפנתר הקדום התגלו ב"אגן זנדה" (Zanda Basin) שבחבל Ngari Prefecture  שברמת טיבט  (טיבט). הממצאים נאספו ב-2010 ותוארו בשנת 2013 בידי החוקר ז. ג'ק צנג (Z. Jack Tseng). ממצאים אלה היו בעלי מאפיינים של פנתרים אחרים, מהם מוכח שהשתייך לסוג פנתר וכמותם הוא היה בעל ניבים בקדמת הלסת שנטתה מעט כלפי מעלה בחלק העליון. היו לו תעלות פנימיות סביב חלק מהלסת העליונה שהייתה בעלת מראה דומה. הגולגולת שלו הייתה די קטנה ומהשוואת גדלים נראה שגודל הפנתר הגיע ל-1.5 מטר ולמשקל של 15 עד 45 קילוגרם, כך שהוא היה קטן יותר מנמר השלג, אך יותר גדול מחתולים קרובים לפנתרים כמו נמר ערפילי מצוי ונמר ערפילי בורנאי.

ישנו דמיון גדול בין פנתר זה לנמר השלג, שגם הוא חי ברמת טיבט וניזון כמותו מאיילים ומיעלים החיים על ההרים הגבוהים. כמה מהחוקרים לא מסכימים שפנתר זה הוא האב הקדמון של שאר הפנתרים, אלא רק של נמר השלג, שחי בבידוד משאר הפנתרים אשר התקיימו החל מלפני 16.4 מיליון שנה לאורך כל העולם הישן ובהמשך היגרו לאמריקה.

## קישורים חיצוניים

## הערות שוליים

קטגוריה:פנתרים פרהיסטוריים
קטגוריה:יונקים שחיו בנאוגן באסיה
קטגוריה:מגה-פאונה של הנאוגן באירואסיה
פנתר יאנגי

**פנתר יאנגי** (שם מדעי: *Panthera youngi*) הוא מין נכחד מהסוג פנתר, שחי בתקופת הפליסטוקן. הממצאים שלו התגלו בצפון הרפובליקה העממית של סין בכפר ג'ואוקואודיין, סמוך לשרידי אוכלוסיית האנשים הקדומים סיננתרופוס  מהמין הומו ארקטוס. ממצאים נוספים מימאגוצ'י ביפן שכללו שרידים של לסתות עליונות ותחתונות אולי השתייכו לאותו המין. הממצאים של פנתר זה מתוארכים ללפני 350,000 שנה מהיום, בערך באמצע הפליסטוקן.

הפנתר הקדום סווג ב-1934 בידי החוקר הסיני פיי וונג'ונג , תחילה לסוג חתול (*Felis*), אך בהמשך הוא הועבר לסוג פנתר בשל מבנה לסתות דומה. כמה חוקרים סוברים שמין זה נכלל כאותו מין יחד עם מיני פנתרים דמויי-אריה כמו אריה אמריקני ואריה המערות, כשחוקרים אחרים משייכים את כולם למין אריה (*Panthera leo*), אך הדבר לא הוסכם בקהילה המדעית.

הפנתר הקדום דמה מאוד לאריה האמריקני, וכמותו היה גדול מהאריות האפריקאים. הוא הגיע לאורך 2.5 מטר ולמשקל 170 עד 350 קילוגרם. מכיוון שחי בתקופת הקרח הוא כנראה היה מכוסה בפרווה בדומה לרוב היונקים בתקופתו וייתכן שגם נמצא במערות שהיו חמימות יחסית.

## קישורים חיצוניים

## הערות שוליים

קטגוריה:בעלי חיים שתוארו ב-1934
קטגוריה:טקסונים שתוארו בידי פיי וונג'ונג
קטגוריה:פנתרים פרהיסטוריים
קטגוריה:יונקים שחיו בפלייסטוקן באסיה
קטגוריה:מגה-פאונה של הפלייסטוקן באירואסיה
קטגוריה:סין: מאובנים
קטגוריה:מאובני טקסונים שתוארו ב-1934
What's the 411?

הוא אלבום הבכורה של הזמרת-יוצרת האמריקאית מרי ג'יי בלייג'. האלבום יצא לאור ב-28 ביולי 1992, על ידי חברות התקליטים אפטאון רקורדס ו-MCA רקורדס. אחרי שחתמה על חוזה עם אפטאון בלייג' החלה לעבוד עם שון קומבס על האלבום ובנוסף עבדה גם עם דוונט סווינג, טוני דופאט, דייב הול, מרק מורלס ומארק רוני.

האלבום הגיע בשיאו למקום ה-6 בארצות הברית ולמקום הראשון במצעד אלבומי ה-R&B/היפ-הופ.

## רקע
כשהייתה בת 17 הקליטה גרסת כיסוי לשיר "Caught Up in the Rapture" של הזמרת אניטה בייקר בתא הקלטות של קניון מקומי. לאחר מכן בן זוגה של אימה לקח את הקלטת של ההקלטה וניגן אותה עבור הזמר והמפיק ג'ף רד שהיה חתום באותה תקופה באפטאון רקורדס שהעביר את זה לבעל החברה אנדריי הארל.

ב-1990 בלייג' פגשה את הארל והופיעה בפניו עם השיר. הארל שהתרשם מבלייג', החתים אותה בחברה ובכך היא הפכה לאמן הצעיר ביותר שהוחתם בחברה ולאישה השלישית בלבד להיות חתומה בחברה. בעקבות כך בלייג' החלה להקליט אלבום זה. האלבום מכיל מוזיקת היפ-הופ-נשמה, R&B עכשווי וניו ג'אק סווינג.

## ביקורת והצלחה
האלבום זכה לביקורות חיוביות רבות כאשר מבקרים מוזיקה רבים שיבחו את קולה של מרי ג'יי בלייג' ועל כך שהייתה הראשונה ששילבה בין מוזיקת נשמה למוזיקת היפ הופ, מה שגם הקנה לה לימים את התואר "מלכת ההיפ-הופ-נשמה".

האלבום זכה להצלחה רבה בארצות הברית כאשר נמכר בלמעלה מ-3.4 מיליון עותקים במדינה ובכך היה זכאי למעמד פלטינה משולשת. האלבום מכר למעלה מ-4 מיליון עותקים בעולם.

## רשימת רצועות

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי בכורה מ-1992
קטגוריה:אלבומי מרי ג'יי בלייג'
קטגוריה:אלבומים באנגלית
קטגוריה:אלבומים שהופקו על ידי שון קומבס
קטגוריה:אלבומים שהופקו על ידי קורי רוני
באתי לחלום (אלבום)

**באתי לחלום** הוא אלבום האולפן החמישי של הזמר-יוצר הישראלי נתן גושן. האלבום יצא לאור ב-16 בפברואר 2020, על ידי חברות התקליטים יוניסל וטדי הפקות. במקביל, יצא גושן לסיבוב הופעות על מנת לקדם את האלבום. מהאלבום יצאו חמשת הסינגלים: "באתי לחלום", "מתגעגעת", "חזרי אלי", "נחכה לך", "הכל פה יגמר" ו"היום יהיה שמח".

## רקע והפקה
כל שירי האלבום נכתבו והולחנו על ידי גושן עצמו. השירים "הכל פה יגמר" ו-"היום יהיה שמח" הולחנו בשיתוף סתיו בגר. שירי האלבום הופקו על ידי מפיקים שונים. בין היתר, סתיו בגר, שכתב והלחין יחד עם גושן את השיר "Nana Banana" בשיתוף נטע ברזילי, וגלעד שמואלי, שהפיק את אלבומיו הקודמים של גושן, "דברי איתי יותר", "שלושים" ו-"סיפור אחר".

מרבית שירי האלבום נחשפו לפני כן בעמוד האינסטגרם של גושן, "Goshen Uploads", בו מפרסם גושן סקיצות בתהליך עבודה.

האלבום עלה לרשת הזרמת המדיה ספוטיפיי בסמוך לצאתו.

האלבום סוקר על ידי יוסי חרסונסקי אשר ציין את האלבום בחיוב והעניק לו שלושה כוכבי זהב וחצי מתוך חמישה.

## סינגלים
* "באתי לחלום" - יצא לאור ב-11 בדצמבר 2018, כסינגל הראשון מהאלבום. עם יציאתו, נכנס השיר אל המקום ה-4 במצעד השבועי של מדיה פורסט. כמו כן, הגיע השיר אל המקום ה-38 במצעד השנתי של מדיה פורסט, למקום ה-14 במצעד השנתי של כאן גימל ולמקום ה-12 במצעד השנתי של גלגלצ.
* "מתגעגעת" - יצא לאור ב-26 במרץ 2019, כסינגל השני מהאלבום. השיר הגיע אל המקום ה-15 במצעד השנתי של גלגלצ ולמקום ה-71 במצעד העשור של כאן גימל.
* "חזרי אלי" - יצא לאור ב-16 ביולי 2019, כסינגל השלישי מהאלבום. עם יציאתו, נכנס השיר אל המקום ה-20 במצעד השבועי של מדיה פורסט ולמקום הראשון במצעד הרשמי של גלגלצ.
* "נחכה לך" - יצא לאור ב-24 בנובמבר 2019, כסינגל הרביעי מהאלבום. עם יציאתו, נכנס השיר אל המקום ה-7 במצעד השבועי של מדיה פורסט ולמקום הראשון במצעד הרשמי של גלגלצ.
*"הכל פה יגמר" - יצא לאור ב-16 בפברואר 2020, כסינגל החמישי מהאלבום. עם יציאתו, נכנס השיר אל המקום ה-6 במצעד השבועי של מדיה פורסט.
*"היום יהיה שמח" - יצא לאור ב-13 במאי 2020, כסינגל השישי והאחרון מהאלבום. עם יציאתו, נכנס השיר אל המקום ה-18 במצעד השבועי של מדיה פורסט.

## רשימת רצועות

## קישורים חיצוניים

## הערות שוליים

קטגוריה:אלבומי נתן גושן
קטגוריה:אלבומים בעברית
קטגוריה:אלבומי פופ
קטגוריה:אלבומי רוק ישראליים
קטגוריה:אלבומים שהופקו על ידי ג'וני גולדשטיין
קטגוריה:אלבומים שהופקו על ידי סתיו בגר
פנתר קרסידנס

**פנתר קרסידנס** (שם מדעי: *Panthera crassidens*) הוא מין נכחד משוער של חתול מהסוג פנתר, אשר חי בסוף תקופת הפליוקן ובתחילת הפליסטוקן באפריקה. במבנה שלו הוא הזכיר מעט נמר וייתכן שהיה אביו הקדמון או אפילו תת-מין קדום ביותר שלו. הוא נמצא בדרום אפריקה והוגדר ב-1948 בידי החוקר הסקוטי-דרום אפריקאי רוברט ברום . עם זאת חלק מהחוקרים טוענים שמין זה אינו אמיתי והוא משויך למין אחר של פנתר.

הגולגולת הקדומה הייתה בעלת מבנה לסת בעלת קצוות מעוגלים יחסית, עם שריר שנעלם אשר התחבר לבסיס הלסת. המבנה היה שונה מעט מזה של נמר מאחר שהיה פחות מעוגל מנמר, כך שהשרירים האלו רק החלו להתפתח. עם זאת היו לו שיניים טוחנות וניבים עבים איתם הוא היה יכול לבצע נשיכה חזקה וקשיחה בטרף וייתכן שכך הרג את טרפו.

בתקופה בה חי פנתר זה הייתה דרום אפריקה בעלת אקלים ואזורי מחיה דומים להיום. באזור חיו מינים רבים של פרסתנים לרבות אנטילופות קדומות, פרים גדולים, פילאים כמו הדינותריום וג'ירפיים וכן פרימטים וקופי אדם קדומים. אזור זה דומה לאזור בו חי הנמר כיום וייתכן שהתנהגותו וצורת הציד של הנמר הקדום דמתה מאוד והשתכללה בזמן קצר.

## קישורים חיצוניים

## הערות שוליים

קטגוריה:פנתרים פרהיסטוריים
קטגוריה:יונקים שחיו בפלייסטוקן באפריקה
קטגוריה:מגה-פאונה של הפלייסטוקן באפריקה
קטגוריה:מאובני טקסונים שתוארו ב-1948
פנתר סכרדר

**פנתר סכרדר** (שם מדעי: *Panthera schreuderi*) הוא מין נכחד של פנתר, שחי בסוף תקופת הפליוקן ובתחילת הפליסטוקן ביבשת אירופה, וממצאיו תוארו ב-1960 בידי החוקר פון קניגסוואלד (Von Koenigswald).
## מאפיינים
פנתר זה הגיע לאורך 1.3 מטרים ולמשקל של עד 90 קילוגרם, קטן יחסית לפנתר, ובעל דמיון מסוים לפומה. הוא חי באזורי ההרים והיערות של מרכז אירופה של הפליוקן והפליסטוקן, וייתכן שנכחד כתוצאה מהאקלים הקשה, תחרות עם טורפים אחרים או דחיקה בידי האדם.

החוקרים טרנר ואובריאן טענו שמין זה, ממנו נתגלו מעט מאוד מאובנים, שייך ככל הנראה למיני פנתר קרובים כמו אריה/יגואר טוסקני (*Panthera toscana*) או היגואר האירופי.

## קישורים חיצוניים

## הערות שוליים

קטגוריה:פנתרים פרהיסטוריים
קטגוריה:יונקים שחיו בפליוקן באירופה
קטגוריה:יונקים שחיו בפלייסטוקן באירופה
קטגוריה:מגה-פאונה של הפלייסטוקן באירואסיה
קטגוריה:מאובני טקסונים שתוארו ב-1960
I Will Be with You (Where the Lost Ones Go)

"****" הוא סינגל שהוקלט על ידי הזמרת-יוצרת האנגלייה שרה ברייטמן, ביחד עם הזמר כריס תומפסון, מתוך אלבום האולפן התשיעי שלה, ''Symphony'' ומתוך פסקול הסרט "פוקימון: עלייתו של דארקראי" (2007). השיר יצא לאור ב-16 ביולי 2007, כסינגל הראשון מתוך האלבום.

השיר הגיע למקום ה-98 במצעד השירים של יפן.

## רקע וכתיבה
במקור, השיר דוגם בתוכו קטעים מהשיר "Where the Lost Ones Go", של סיסל שירשבה ואספן לינד, אך נכתב מחדש על ידי אספן לינד, מגנוס רוסטנדמו ואמונד ביורקלונד. השיר הוא שיר בסגנון הפופ, המשלב בתוכו את סגנון הרוק, בדומה לשירים נוספים מתוך האלבום.

בנוסף לכך, זו הפעם השנייה בה מבצעת ברייטמן שיר ביחד עם תומפסון, כשהקודמת הייתה בשנת 1995 בשירה "How Can Heaven Love Me", שנכלל באלבום, ''Fly''.

## גרסאות
הגרסה המקורית של השיר כוללת את הזמר והגיטריסט הבריטי כריס תומפסון. הגרסה השנייה של השיר כוללת את הזמר הפולני אנדריי למפרט. אותה הגרסה נכללה במהדורה הפולנית של האלבום, ''Symphony''. ישנה גרסה שלישית בה מתארח פול סטנלי מקיס.

בין היתר, יצאה גרסה רביעית לשיר, בו מתארח הזמר הרוסי סרגיי פנקין. הגרסה נכללה במהדורה הרוסית של האלבום.

## רשימת השמעה
***תקליטור**

# "" (גרסת הסרט) - 4:34
# "" (גרסת הסרט) (קטע כלי) - 4:34

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי שרה ברייטמן
קטגוריה:שירים באנגלית
קטגוריה:שירים מסרטי קולנוע
קטגוריה:שירים על בדידות
קטגוריה:שירים על כאב לב
אריה טוסקני

**אריה טוסקני** המכונה גם **יגואר טוסקני** (שם מדעי: *Panthera toscana*) הוא מין של חתול גדול מהסוג פנתר, שהתגלה בחפירות באיטליה. הוא חי באירופה של תחילת תקופת הפליסטוקן, אולי אף בסוף הפליוקן. המין הוגדר ב-1949 בידי החוקר השווייצרי סמואל שאוב  ונקרא על שם אזור טוסקנה באיטליה, בה נמצא. למרות שמו הוא לא השתייך למין אריה ולא ליגואר.

פנתר זה דמה בגודלו ליגואר והגיע לאורך 1.3 מטר ולמשקל של 50 –90 קילוגרם בקירוב. היו לו לסתות חזקות שיכלו להינעל בעוצמה חזקה על טרף. הוא ניזון מפרסתנים קדומים כמו אייליים, חזירי בר ואנטילופות שחיו באירופה הפרהיסטורית.

חלק מהחוקרים סוברים שעקב מיעוט הממצאים שלו ועקב מעט מאפיינים יחסית הוא כנראה נחשב לאותו מין של היגואר האירופאי (*Panthera gombaszoegensis*), שהיה בעל ממצאים רבים לאורך אירופה.

## ראו גם
*פנתר סכרדר - מין פנתר דומה שאולי השתייך למין יגואר אירופאי.

## קישורים חיצוניים

קטגוריה:פנתרים פרהיסטוריים
קטגוריה:יונקים שחיו בפלייסטוקן באירופה
קטגוריה:מגה-פאונה של הפלייסטוקן באירואסיה
קטגוריה:מאובני טקסונים שתוארו ב-1949
Things

"**Things**" (בעברית: "**דברים**") הוא שיר, שכתב בובי דארין והקליט אותו בשנת 1962. השיר יצא כסינגל והגיע למקום השלישי במצעד בארצות הברית, למקום השני בממלכה המאוחדת, ולמקום השלישי במצעד הסינגלים הרשמי של RTÉ באירלנד. בהמשך הקליט רוני דאב גרסת כיסוי של השיר, שהגיעה לשלושים הגדולים במצעד.

ב-1962 החל דארין לכתוב ולשיר מוזיקת קאנטרי, והקליט להיטים כגון "Things". זה היה הסינגל האחרון של דארין שיצא בחברת התקליטים אטקו רקורדס, חטיבה של אטלנטיק רקורדס, לפני שהחל להקליט בחברת קפיטול רקורדס.

## הגרסה של רוני דאב

ב-1975 הקליט זמר הפופ והקאנטרי רוני דאב גרסת כיסוי של השיר בחברת מלודילנד רקורדס, לייבל הקאנטרי של מוטאון. הגרסה שלו הגיעה למקום ה-25 במצעד הקאנטרי באותה שנה, שהיה המקום הגבוה ביותר שהגיע שיר קאנטרי של דאב. השיר יצא לאור באלבום "New Old-Fashioned Love" בשנת 1977, בחברת M.C. Records, כאלבום קידום מכירות שנשלח לתחנות רדיו.

## גרסאות נוספות
דין מרטין וננסי סינטרה ביצעו את השיר בדואט בשנת 1967 בתוכנית הטלוויזיה "Movin' with Nancy". בשנת 2000 התוכנית יצאה לאור על גבי וידאו בארצות הברית.

גרסת כיסוי של השיר בביצוע אן מארי (Anne Murray), מאלבומה "Keeping in Touch" משנת 1976, הגיע למקום ה-12 במצעד adult contemporary.

הלהיטים של דארין אחרי השיר "Things" היו "You're the Reason I'm Living" (מקום שלישי בארצות הברית), ו-"18 Yellow Roses" (מקום עשירי בארצות הברית), שיצאו בחברת קפיטול רקורדס.

הזמר רובי ויליאמס הקליט את השיר "Things" לאלבומו "Swing When You're Winning".

השחקנית אמי רוסום הקליטה גרסת כיסוי של השיר "Things" לאלבום "Sentimental Journey" משנת 2013. השיר הגיע למקום ה-92 במצעד האמריקני בילבורד 200.

## קישורים חיצוניים

## הערות שוליים

קטגוריה:שירים באנגלית
קטגוריה:סינגלים בהוצאת קפיטול רקורדס
קטגוריה:סינגלים בהוצאת רפרייז רקורדס
Where the Lost Ones Go

**Where the Lost Ones Go** (בעברית: **לאן הולכים האבודים**) הוא סינגל שהוקלט על ידי הזמרת-יוצרת הנורווגית סיסל שירשבה, ביחד עם אספן לינד. השיר יצא לאור בשנת 2001, על ידי חברת התקליטים יוניברסל מיוזיק גרופ, כסינגל מתוך אלבומה, All Good Things.

עם יציאתו נכנס השיר אל המקום ה-90 במצעד של הולנד.

## רקע וכתיבה
השיר נכתב על ידי אספן לינד, אשר ביצע את השיר, תוך שנכתב גם על ידי מגנוס רוסטנדמו. השיר הוא שיר בסגנון הפופ, אשר משלב בתוכו גם את סגנון הרוק. שני סגנונות אלו מאפיינים שירים נוספים מתוך אלבומה של סיסל, All Good Things.

הווידאו קליפ הרשמי של השיר הועלה ליוטיוב ב-14 בדצמבר 2010.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
אמפלומריקס

**אמפלומריקס** (שם מדעי: *Ampelomeryx*; מילולית: "ראם הגפן") הוא סוג נכחד של מכפיל פרסה ממשפחת הפלאומרכיים, שחי באירופה בתקופת המיוקן. המאובנים שלו הוגדרו בשנת 1995. מאובניו התגלו סמוך לכרם הגדול "Domaine de Pellehaut", בדרום-מערב צרפת ומהם קיבל את שמו המדעי. הסוג הכיל מין אחד - *Ampelomeryx ginsburgi*, אשר היה קרובם של הסוגים *Tauromeryx* וטריצרומריקס (*Triceromeryx*).

לאמפלומריקס היה ראש בעל מבנה מוגבה מוזר שהסתיים בזוג קרניים גבוהות שהיו בעלי ענפים ובגובה שדומה לקרני אייליים או פריים, אך הם הסתיימו בציפוי רחב מעוגל, כמו של ג'ירף. מעל עצמות הגבות בלטו עוד זוג קרניים מחודדות יותר שצמחו אופקית והסתיימו בקצוות מחודדים, כך שאולי שימשו להגנה בעת לחימה עם יריבים. בקדמת הלסת העליונה בלטו זוג ניבים בדומה לניבי אייל מושק.

היונק הקדום היה קטן יותר מג'ירף, אך קרוב יותר לאוקפי בגודלו, באורך 1.9 מטר, גובה 120 ס"מ בכתפיו ומשקל ממוצע של 100 עד 300 ק"ג. מזונו עיקרי היה מעלים, והוא היה בעל רגליים ארוכות שעזרו לו לנוע במהירות כדי להימלט מטורפים.

## קישורים חיצוניים

קטגוריה:פלאומרכיים
קטגוריה:מכפילי פרסה שחיו במיוקן
קטגוריה:מגה-פאונה של הנאוגן באירואסיה
קטגוריה:מאובני טקסונים שתוארו ב-1995
קטגוריה:יונקים שחיו במיוקן באירופה
חומצת שומן חיונית

**חומצות שומן חיוניות** (באנגלית: **Essential fatty acid** או **EFAs**), הן חומצות שומן, אשר נחוצות בתזונה של בני אדם ובעלי חיים, מכיוון שהגוף אינו מסוגל לסנתז  אותן בעצמו.

ישנן רק שתי חומצות שומן חיוניות לבני האדם - חומצה אלפא-לינולנית (חומצות שומן מסוג אומגה 3) וחומצה לינולאית (חומצת שומן מסוג אומגה 6). מספר חומצות שומן אחרות יכולות להיות חיוניות כאשר מתפתחים תנאים מסוימים או מחלות מסוימות - לדוגמה, חומצה דוקוזאקסואנואית (חומצת שומן מסוג אומגה 3) וחומצה גמא לינולנית (חומצת שומן מסוג אומגה 6).

כאשר התגלו שתי חומצות השומן החיוניות במהלך 1923 הן כונו בתחילה "ויטמין F", אולם בשנת 1929, מחקר שבוצע בחולדות הראה שמדויק יותר לסווג את שתי חומצות השומן החיוניות כשומנים ולא כויטמינים.

חומצות השומן הללו נחשבות חיוניות, משום שהחוקרים גילו כי כאשר מסירים את חומצות השומן הללו מהתזונה, הדבר פגע בהתפתחות התקינה של ילדים ובעלי חיים צעירים.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תזונה
קטגוריה:חומצות שומן חיוניות
Hot Lava

**Hot Lava** (בתרגום חופשי לעברית: **[[לבה]] [[טמפרטורה|חמה]]**) הוא משחק פעולה-הרפתקאות מסוג פלטפורמה אשר פותח על ידי Klei Entertainment ויצא לאור ב-19 בספטמבר 2019 למחשב האישי וב-7 באוקטובר 2019 למערכת ההפעלה macOS ול-Apple Arcade.

## משחקיות
המשחק משוחק מנקודת מבט של גוף ראשון. השחקן שולט על דמות המכונה סקווירט (Squirt, שפריץ), איתה הוא יכול לרוץ על קירות, לקפוץ, לדלג ולהתנדנד על חפצים ורהיטים, ואף 'לגלוש'. המשחק מורכב משלבים שונים אשר מפוזרים על גבי 6 מפות שונות, אשר כוללות מפעל, בית ספר ואף החצר האחורית של בית הספר. בכל פעם שהשחקן מתחיל שלב מסוים הוא נכנס לתוך עולם ה-'לבה', שבו הרצפה היא לבה ועל השחקן להגיע למטרה בכמה שפחות זמן על ידי קפיצה על חפצים ורהיטים הנמצאים בעולם, באמצעות טכניקה המכונה 'באני-הופ' (Bunny-Hop, מאנגלית - קפיצת ארנב) ולהזיז את העכבר בצורה מסוימת (הנקראת 'סטראף' - Strafe) על מנת לצבור מהירות כדי לעבור מכשולים שונים. טכניקת הבאני-הופ התפתחה ממשחקי יריות ברשת בסוף שנות ה-90 ושנות ה-2000 ההמוקדמות כמו קאונטר סטרייק ו-Quake 3: Arena ובה השחקן קופץ באופן רצוף על מנת לצבור מהירות כדי לעבור ממקום למקום במפה בזמן הקצר ביותר.

בכל מפה, קיימים שלבים רגילים, שלבי Trail אשר בחלקם השחקן מוקטן לגודל מיניאטורי או שהשחקן מקבל מקל פוגו ובעזרתו עליו לעבור את השלב וכן שלב 'Explore' שבו השחקן יכול לחקור את עולם הלבה ולהתאמן על הקפיצות.

המשחק כבסיסו הוא מרובה משתתפים, וניתן להתחרות אחד עם השני (PvP) על זמני הסיום.

## פיתוח והפצה
המשחק הוא המשחק התלת הממדי הראשון שפותח על ידי *[[Klei Entertainment]]*, אשר פיתחה המשחקים *[[Don't Starve]]* ו-*[[Invisible, Inc.]]* ומבוסס על משחק הילדים הרצפה היא לבה. פיתוח המשחק התחיל מ-"חלום" של אדם בשם מארק לפררי, אשר הושפע ממוד קהילתי של טיפוס ("kz climb") אשר נמצא במשחק *[[Counter-Strike: Global Offensive]]*, אשר לאחר מכן התקבל לעבודה בחברה. לפררי עבד על המשחקים *[[Dead Rising 2]]* ו-*[[Dead Rising 3]]* וכן על המשחק *Don't Starve* שפותח על ידי החברה. המשחק הוגש למערכת ה-Greenlight של החנות הדיגיטלית סטים, שבה קהילת השחקנים מצביעה על המשחקים שהקהילה מעוניינת שישחררו לחנות. המשחק קיבל הצבעות כדי לעבור לשלב הבא בתוך 40 שעות.

הקדימון הרשמי למשחק פורסם ב-29 באוגוסט 2016.

## ביקורת
### לפני ההפצה
מספר עיתונאים השוו את המשחק *Hot Lava* למשחק *[[Mirror's Edge]]*, עקב הסגנון הפארקורי שלו.

## קישורים חיצוניים
* 
* 
* 
* 
* 

## הערות שוליים

קטגוריה:משחקי הרפתקה ממוחשבים
קטגוריה:משחקי פלטפורמות ממוחשבים
קטגוריה:משחקי וידאו משנת 2019
קטגוריה:משחקי רשת
קטגוריה:משחקי Windows
קטגוריה:משחקי macOS
קטגוריה:משחקי מובייל
קטגוריה:משחקי אינדי
קטגוריה:משחקי וידאו שפותחו בקנדה